আমাদের দেশে অগ্নিদুর্ঘটনা রোধ এবং অগ্নি নির্বাপনের চিত্র অগ্নিকা-ের মতই ভয়াবহ। রাজধানী ঢাকায় বহুতল ভবন নির্মাণের ক্ষেত্রে বিল্ডিং কোড মেনে আগুন নেভানোর জন্য পর্যাপ্ত ব্যবস্থা নেওয়ার বিষয়ে উল্লেখ থাকলেও অধিকাংশ ভবন মালিক তা মানছেন না। এমনকি বড় শপিং মল ও রেস্টুরেন্টগুলোর ভবন তৈরির সময়ও মানা হচ্ছে না বিল্ডিং কোড। নিয়ম মেনে বাণিজ্যিক প্রতিষ্ঠান তৈরি না করায় প্রায়ই নগরীর শপিং মলগুলোতে বড় অগ্নিকা-ের ঘটনা ঘটতে দেখা যাচ্ছে। এ জন্য বেসরকারিভাবেও অগ্নিনির্বাপণ ব্যবস্থা জোরদার করার বিষয়টি এখন গুরুত্বপূর্ণ হয়ে উঠেছে। সংশ্লিষ্টরা জানান, শপিং মলের প্রতিটি দোকানে ফায়ার ফাইটিং বা অগ্নিনির্বাপণের ব্যবস্থা আছে কিনা তা যাচাই করেই দায়িত্বপ্রাপ্ত প্রতিষ্ঠানের ট্রেড লাইন্সেস দেওয়া উচিত। এখন মার্কেটের দোকানগুলো স্বঃতস্ফূর্তভাবে গড়ে উঠেছে। যে যার খেয়ালখুশি মতো বৈদ্যুতিক তার লাগিয়েছে। রাসায়নিক দ্রব্য মজুদ করছে। অথচ আগুন নেভানোর জন্য এসব শপিং সেন্টারে স্বয়ংসম্পূর্ণ ‘ফায়ার ফাইটিং’ বা অগ্নিনির্বাপণ ব্যবস্থা নেই। ফলে সহজেই অগ্নিদুর্ঘটনার শিকার হচ্ছে মানুষ।